Hvor mange studieture kommer jeg på med BG?
Som udgangspunkt satser vi på, at alle elever kommer på minimum to studieture til udlandet i løbet af deres tid på BG samt en række mindre ekskursioner i Danmark.
Studieturen ligger i 3.g og går til en destinationer, der passer til klassens søjle/studieretning. F.eks. skal en BeScience-klasse til Tanzania i næste skoleår, hvor de skal hjælpe med at designe en brøndboring til rent drikkevand.
BG er desuden kendt for vores fantastiske helskolerejse til Bruxelles. Her rejser alle elever og lærere til "Europas hovedstad", og besøger bl.a. Europa-Parlamentet og mange andre spændende attraktioner. Helskolerejsen er med til at underbygge BG's helt særlige fællesskab på tværs af klasser og årgange. Næste helskolerejser er foråret 2024.